Diari Oficial de la Generalitat Valenciana


Sumari del DOGV 6354, del 14-09-2010 (2010/9758)

RESOLUCIÓ de 9 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre l'Institut de Turisme d'Espanya (TURESPAÑA), l'Agència Valenciana del Turisme i l'Associació Empresarial Hostalera de Benidorm i la Costa Blanca (HOSBEC), per a l'organització i el patrocini de la Conferència Anual de l'Associació Britànica Institute of Travel and Tourism, a Benidorm (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6354

Data del DOGV
:   14-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9758


Data del document
:   09-09-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 9 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre l'Institut de Turisme d'Espanya (TURESPAÑA), l'Agència Valenciana del Turisme i l'Associació Empresarial Hostalera de Benidorm i la Costa Blanca (HOSBEC), per a l'organització i el patrocini de la Conferència Anual de l'Associació Britànica Institute of Travel and Tourism, a Benidorm (Alacant). [2010/9758]  
L'Institut de Turisme d'Espanya (TURESPAÑA), l'Agència Valenciana del Turisme i l'Associació Empresarial Hostalera de Benidorm i la Costa Blanca (HOSBEC) han subscrit, prèvia tramitació reglamentària, el 4 de juny de 2010, el conveni de col·laboració per a l'organització i el patrocini de la Conferència Anual de l'Associació Britànica Institute of Travel and Tourism, a Benidorm (Alacant).  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1174/2010, i que figura com a annex d'esta resolució.  
València, 9 de setembre de 2010.- La directora general del Secretariat del Consell: Mª Teresa Lleó Alonso.  
Conveni de col·laboració entre l'Institut de Turisme d'Espanya, l'Agència Valenciana del Turisme i l'Associació empresarial hostalera de Benidorm i la Costa Blanca (Hosbec) per a l'organització i el patrocini de la Conferència anual de l'associació britànica Institute of Travel and Tourism, a Benidorm (Alacant).  
Reunits  
D'una banda, Mª Isabel Garaña Corces, secretària general de l'Institut de Turisme d'Espanya (TURESPAÑA), per delegació de competències de la Presidència de l'Institut de Turisme d'Espanya, en aplicació de la Resolució de 28 de maig de 2009, (BOE de 11.06.2009), de la Presidència de l'Institut de Turisme d'Espanya, de delegació de competències.  
De l'altra, Belén Juste Picón, consellera de Turisme i presidenta de l'Agència Valenciana del Turisme, que intervé en nom i representació de esta última, entitat de dret públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 3 del Decret 123/2007, de 27 de juliol, pel que aprova el Reglament Orgànic i Funcional de la Conselleria de Turisme.  
La seua legitimació i representació per a este acte es deriven de la seua condició de consellera de Turisme, d'acord amb el que establix l'art. 1 del Decret 13/2009, de 27 d'agost, del President de la Generalitat, pel qual es nomenen vicepresidents, consellers, secretari i portaveu del Consell, i a qui correspon ostentar la presidència de la citada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre, trobant-se autoritzada per a la firma d'este Conveni en virtut del que disposa la lletra e del número 2 de l'esmentat article 5.  
I, de l'altra, Antonio Major Suárez, president de l'Associació Empresarial Hostalera de Benidorm i de la Costa Blanca, d'ara en avant i als efectes d'este document (HOSBEC), qui intervé en nom i representació de HOSBEC, amb CIF número G-03270014 i amb domicili a Benidorm, Via Emilio Ortuño, 5, pis 1r. La seua legitimació i representació per a este acte es deriva de la seua condició de president de la referida associació, en virtut de nomenament efectuat en l'Assemblea General Extraordinària de 3 d'abril de 2008, i està autoritzat per a este acte en virtut del que disposa l'article 26 d) dels estatuts de la referida associació.  
Les parts es reconeixen competència i capacitat per a formalitzar este conveni, a l'efecte de les quals,   
Exposen  
I. Que el present conveni ve a concretar allò que s'ha acordat en el Protocol d'Intencions per a la futura subscripció de distints convenis entre l'Institut de Turisme d'Espanya (Turespaña) i l'Agència Valenciana del Turisme per al desplegament d'accions conjuntes de màrqueting de les destinacions i productes turístics de la Comunitat Valencià l'any 2010.   
II. Que la celebració a Espanya de conferències, convencions i congressos d'associacions i institucions internacionals del sector turístic, constituïx un important instrument de promoció en la mesura que afavorix el coneixement de l'oferta espanyola en general i valenciana en particular per part dels principals associacions i agents turístics internacionals, i establix els vincles necessaris per a fer possible la comercialització dels productes turístics espanyols en el conjunt dels mercats emissors.  
III. Que enguany, l'Institute of Travel and Tourism (d'ara en avant ITT) celebra la seua conferència anual a la ciutat de Benidorm (Alacant) entre els dies 7 i 9 de juny de 2010. ITT és una entitat fundada en 1956, que agrupa professionals del sector turístic de tot el Regne Unit, l'objecte del qual és l'intercanvi d'informació i experiències entre professionals del sector turístic britànic, així compte entre els seus membres amb empleats de majoristes i detallistes de viatges, línies aèries, empreses d'allotjament, de lloguer de vehicles, oficines de turisme i altres activitats relacionades amb esta indústria com a empreses de relacions públiques, de màrqueting, imatge i publicitat, publicacions i de l'àmbit acadèmic turístic, que s'adhereixen a la dita entitat a títol individual.   
IV. Que l'Institut de Turisme d'Espanya, d'ara en avant TURESPAÑA, en el desplegament de les funcions atribuïdes en l'articule 2.1.d) del Reial Decret 561/2009, de 8 d'abril (BOE 22-04-2009), té entre les seues competències: "La planificació, la realització i l'execució d'actuacions per a la promoció del turisme espanyol en els mercats internacionals, el suport a la comercialització de productes turístics espanyols en l'exterior i la col·laboració amb les comunitats autònomes, els ens locals i el sector privat en programes de promoció i comercialització dels seus productes en l'exterior ".  
V. Que l'Agència Valenciana del Turisme (d'ara en avant AVT) compta entre els objectius prioritaris de promoció turística la realització d'accions de màrqueting a fi de millorar el posicionament dels destins de la Comunitat en els mercats turístics emissors.  
VI. Que l'Associació Empresarial Hostalera de Benidorm i de la Costa Blanca (HOSBEC), agrupa a empreses del sector turístic d'estes zones, tenint per objectiu entre altres, d'acord amb els seus fins estatutaris, la defensa dels interessos peculiars determinats per l'activitat econòmica professional dels que la constituïxen.  
VII. Que les entitats que subscriuen el present conveni, conscients de la importància que, per a la promoció i la imatge d'Espanya, en general, i de Comunitat Valenciana i Benidorm, en particular, en el mercat turístic internacional, té la celebració de la Conferència Anual d'ITT, acorden la necessitat de treballar conjuntament en les labors d'organització de l'esmentada conferència.  
VIII. Que l'AVT i l'Associació Empresarial Hotelera de Benidorm i Costa Blanca (HOSBEC) tenen un compromís amb ITT, pel que els primers organitzaran i finançaran una part de la seua conferència anual de 2010, amb dret a disposar d'una sèrie de mitjans, materials i espais per a la promoció dins d'esta.  
Per tot acò que s'ha manifestat, les parts intervinents, en el marc de les seues competències respectives i atribucions i reconeixent-se la capacitat necessària, acorden la formalització del present conveni de col·laboració d'acord amb les següents  
Clàusules  
Primera. Objecte  
L'objecte del present conveni consistix a regular la col·laboració entre les entitats firmants en l'organització i patrocini de la Conferència Anual d'ITT, que tindrà lloc a la ciutat de Benidorm (Alacant) entre els dies 7 i 9 de juny de 2010 en l'Hotel Àsia Gardens de Benidorm.  
Per a esta conferència es preveu el desplaçament a Benidorm d'un nombre aproximat de 400 persones entre delegats assistents, conferenciants, membres de l'organització i personal d'ITT.   
Segona. Activitats   
Amb l'ocasió de la celebració a Espanya de la dita conferència, s'ha previst dur a terme, per part de distintes entitats i organismes amb competència en el desenrotllament i la promoció turística d'Espanya i la Comunitat Valenciana, un programa d'activitats amb el propòsit de contribuir a la comercialització turística dels destins de la Comunitat Valenciana en el mercat britànic.   
Turespaña i l'AVT supervisaran la gestió i execució del mencionat conjunt d'activitats promocionals i comptaran amb la col·laboració de l'Associació Empresarial Hostalera de Benidorm i Costa Blanca (HOSBEC), qui realitzarà la gestió i execució material de l'organització i finançament de les diferents activitats dirigides fonamentalment a delegats assistents que acudisquen a esta conferència, que són, entre altres: transport a l'arribada i partida dels participants, així com durant els distintes activitats incloses en programa, contractació de personal d'atenció durant el congrés (hostesses i guies acompanyants), manutenció, realització de material promocional i cartelleria del congrés, equipament audiovisual i muntatge de l'escenari.   
Tercera. Pressupost i finançament  
Les institucions firmants d'este conveni contribuiran al finançament de la mateixa, fins a un màxim de cent cinquanta mil euros (150.000,00 €), amb qualsevol classe de despeses, i tributs inclosos, amb càrrec a les dotacions que s'assignen en els seus respectius pressupostos.  
Els recursos afectes les actuacions objecte d'este conveni es repartiran entre les distintes institucions com s'indiquen a continuació:   
a) L'Institut de Turisme d'Espanya (TURESPAÑA) aportarà fins a un màxim de cent vint-i-cinc mil euros (125.000,00 €), amb qualsevol classe de despeses i tributs inclosos, quantitat que s'abonarà amb càrrec al pressupost de l'Institut de Turisme d'Espanya, en la consignació 41.198.949O.379 "Inversions de caràcter immaterial" corresponent a l'exercici 2010.  
b) L'AVT aportarà fins a un màxim de vint-i-cinc mil euros (25.000,00 €), amb qualsevol classe de gastos i tributs inclosos, amb càrrec al Programa 21 Subprograma 214 "International Travel and Tourism" del Capítol IV dels Pressupostos de l'Agència Valenciana del Turisme per a 2010.   
En el cas que el pressupost finalment executat fóra inferior al previst en la clàusula tercera d'este conveni, les parts reduiran les aportacions detallades en la quantia que proporcionalment els corresponga.  
Quarta. Publicitat Institucional  
En tots els mitjans i materials corresponents a l'organització, dels diferents actes previstos en este conveni, com ara programes, insercions publicitàries, panells o altres elements promocionals confeccionats amb motiu de la celebració de la Conferència Anual d'ITT, se citarà la col·laboració de totes les entitats firmants reflectint-se els seus respectius logos corporatius.   
Cinquena. Pagament  
El patrocini de les activitats previstes en la clàusula segona es farà efectiu per TURESPAÑA i l'AVT per mitjà de pagament a HOSBEC dels imports efectivament satisfets per a la realització de les mateixes, la quantia de la qual no podrà superar els imports màxims establits a este efecte en el present conveni.   
Els mencionats pagaments s'efectuarà una vegada celebrades les activitats finançades dins de la celebració de la Conferència d'ITT, complit el que preveu la clàusula quarta amb la justificació prèvia documental de la totalitat de les despeses efectivament realitzades. La dita justificació documental, així com la factura corresponent emesa per HOSBEC haurà de remetre's a TURESPAÑA i l'AVT abans del 15 d'octubre de 2010.   
Sisena. Comissió de seguiment  
A fi de dur a terme les activitats anteriorment desglossades i procedir al seguiment d'estes activitats, es constituirà una comissió de seguiment integrada per un representant de cada una de les entitats que subscriuen el present conveni.  
Les funcions d'esta comissió seran:  
a) Seguiment de les actuacions del conveni.   
b) Assabentarse'n de les incidències, tant tècniques com administratives de les actuacions, proposant les decisions oportunes.  
c) Interpretar, en cas de dubte, les normes i previsions del present Conveni.  
d) Autorizar i validar, si fa el cas, els justificants de les despeses aportades per l'entitat gestora de les actuacions contingudes en el present conveni.   
Les resolucions dictades per esta comissió s'adoptaren per unanimitat.  
Setena. Regemequen jurídic i jurisdicció  
El present conveni de col·laboració queda exclòs de la Llei 30/2007, de 30 d'octubre, de contractes del sector públic, d'acord amb el que disposa l'articule 4.1. c) i d), si bé s'aplicaren els principis de la dita Llei per a resoldre els dubtes i llacunes que pogueren presentar-se. L'orde jurisdiccional contenciosos-administratiu serà el competent per a resoldre les controvèrsies que sorgisquen entre les parts.  
Vuitena. Vigència i duració  
El present Conveni entrarà en vigor a partir de la data de la seua firma i finalitzarà el 31 de desembre de 2010.  
En prova de conformitat, firmen les parts el present conveni, quedant un exemplar en poder de cada una d'elles.   
València, 4 de juny de 2010  
   
  
Annex  
Annex al conveni de col·laboració entre l'Institut de Turisme d'Espanya, l'Agència Valenciana del Turisme i l'associació empresarial hotelera de Benidorm i la Costa Blanca (HOSBEC), per a l'organització i el patrocini de la conferència anual de l'associació britànica Institute of Travel and Tourism a Benidorm (Alacant).  
El cost estimat total d'organització de l'esmentada conferència és de cent cinquanta mil euros (150.000,00) tota mena de despeses i tributs inclosos, el qual es desagrega de la manera següent:   
  
\* \* \* \* \*  
Anexo  
Anexo al Convenio de colaboración entre el Instituto de Turismo de España, la Agència Valenciana del Turisme y la asociación empresarial hotelera de Benidorm y la Costa Blanca (HOSBEC), para la organización y el patrocinio de la conferencia anual de la asociación británica Institute of Travel and Tourism en Benidorm (Alicante).  
El coste estimado total de organización de la citada conferencia es ciento cincuenta mil euros (150.000,00) con toda clase de gastos y tributos incluidos, que se desagrega así:   
